turjo4nis/wikipedia-bn-dump-20250701 huggingface dataset:
সনাথ জয়াসুরিয়া

দেশবন্ধু সনাথ তেরান জয়াসুরিয়া (; জন্ম: ৩০ জুন ১৯৬৯) একজন সাবেক শ্রীলঙ্কান ক্রিকেটার ও রাজনীতিবিদ। তিনি একজন স্বনামধন্য অল-রাউন্ডার ছিলেন যার আন্তর্জাতিক ক্রিকেট ক্যারিয়ার দুই দশকের বেশি বিস্তৃত। ১৯৮৯ সালে অষ্ট্রেলিয়ার বিপক্ষে মেলবোর্নে বক্সিং ডে'তে তার একদিনের আন্তর্জাতিক ক্রিকেটে অভিষেক ঘটে। দুই বছর পর ১৯৯১ সালে হ্যামিল্টনে নিউজিল্যান্ডের বিপক্ষে টেস্ট ক্রিকেটে তিনি অভিষিক্ত হন। ১৯৯৯ থেকে ২০০৩ সাল পর্যন্ত তিনি শ্রীলঙ্কা ক্রিকেট দলের অধিনায়ক ছিলেন। জয়সুরিয়া টেস্ট ক্রিকেট থেকে ২০০৭ সালের ডিসেম্বরে এবং সীমিত ওভার ক্রিকেট থেকে ২০১১ সালের জুনে অবসর গ্রহণ করেন।

জয়সুরিয়া ২০১০ সালে শ্রীলঙ্কার সাধারণ নির্বাচনে অংশগ্রহণ করেন এবং মাতারা জেলা থেকে সংসদ সদস্য নির্বাচিত হন। তিনি সংসদীয় নির্বাচনে মাতার জেলা থেকে ৭৪,৩৫২টি ভোট পেয়ে প্রথম স্থান অধিকার করেন।

সাফল্যগাঁথা 
জয়সুরিয়া হচ্ছেন আন্তর্জাতিক একদিনের ক্রিকেটে একমাত্র খেলোয়াড় যার ১৩০০০ উপর রান ও তিনশতাধিক উইকেট আছে। তিনি সীমিত ওভারের ক্রিকেটে একজন সর্বশ্রেষ্ঠ অল-রাউন্ডার হিসেবে পরিগণিত হয়ে আছেন। ১৯৯৬ সালের বিশ্বকাপ ক্রিকেটে তিনি সবচেয়ে মূল্যবান খেলোয়াড় হিসেবে বিবেচিত হয়েছেন। পূর্বের বছর ইংল্যান্ড সফরে দলের সাথে অংশগ্রহণ না করেও ক্রিকেটের বাইবেল খ্যাত উইজডেন কর্তৃক ১৯৯৭ সালে বছরের সেরা পাঁচ ক্রিকেটারের একজন নির্বাচিত হয়েছিলেন ও সবচেয়ে বয়োজ্যেষ্ঠ সেরা ক্রিকেটারের রেকর্ড ভেঙ্গে ফেলেন।

একদিনের আন্তর্জাতিক ক্রিকেটে সবচেয়ে বেশি খেলায় অংশগ্রহণ করে বিজয়ী দলের হয়ে তৃতীয় স্থানে রয়েছেন। তার পূর্বে রয়েছেন ভারতের শচীন তেন্ডুলকর এবং অস্ট্রেলিয়ার রিকি পন্টিং।

তথ্যসূত্র

বহিঃসংযোগ 
 ক্রিকইনফো খেলোয়াড় বৃতান্ত: সনাথ জয়াসুরিয়া
 ক্রিকেট আর্কাইভ : সনাথ জয়াসুরিয়া

শ্রীলঙ্কান ক্রিকেটার
১৯৬৯-এ জন্ম
জীবিত ব্যক্তি
শ্রীলঙ্কার টেস্ট ক্রিকেটার
শ্রীলঙ্কা জাতীয় ক্রিকেট দলের অধিনায়ক
শ্রীলঙ্কার একদিনের আন্তর্জাতিক ক্রিকেটার
১৯৯২ ক্রিকেট বিশ্বকাপের ক্রিকেটার
১৯৯৬ ক্রিকেট বিশ্বকাপের ক্রিকেটার
১৯৯৯ ক্রিকেট বিশ্বকাপের ক্রিকেটার
২০০৩ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
ওডিআই বিশ্বকাপে ম্যান অব দ্য টুর্নামেন্ট বিজয়ী
শ্রীলঙ্কার টুয়েন্টি২০ আন্তর্জাতিক ক্রিকেটার
উইজডেন বর্ষসেরা ক্রিকেটার
উইজডেন বিশ্বের শীর্ষস্থানীয় ক্রিকেটার
এসিসি এশীয় একাদশের একদিনের আন্তর্জাতিক ক্রিকেটার
ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
সমারসেটের ক্রিকেটার
শ্রীলঙ্কান বৌদ্ধ
মেরিলেবোন ক্রিকেট ক্লাবের ক্রিকেটার
বাসনাহিরা নর্থের ক্রিকেটার
কলম্বো ক্রিকেট ক্লাবের ক্রিকেটার
মুম্বই ইন্ডিয়ান্সের ক্রিকেটার
ডলফিন্সের ক্রিকেটার
শ্রীলঙ্কান রাজনীতিবিদ
রুহুনার ক্রিকেটার
খুলনা টাইগার্সের ক্রিকেটার
কন্দুরাতা ওয়ারিয়র্সের ক্রিকেটার
শ্রীলঙ্কান ক্রীড়াবিদ-রাজনীতিবিদ
শ্রীলঙ্কার টেস্ট ক্রিকেট অধিনায়ক
সিংহলি ব্যক্তি
দেশবন্ধু
শ্রীলঙ্কার চতুর্দশ সংসদ সদস্য
আহল আল-বাইত

আহল আল-বাইত () বা আহলে বাইত (; ) একটি আরবি শব্দবন্ধ যার শাব্দিক অর্থ ঘরের লোকজন। প্রাক-ইসলামি যুগে এই শব্দগুচ্ছটি আরব উপদ্বীপের গোত্র শাসক পরিবারের জন্য ব্যবহৃত হত। ইসলামি ঐতিহ্য অনুসারে আহল আল-বাইত দ্বারা ইসলামের নবি মুহম্মদের পরিবার এবং কিছুক্ষেত্রে তার পূর্বপুরুষ ইব্রাহিমকে বোঝানো হয়। ইসলাম অনুসারে আহলে বাইত হলেন ইসলাম ও কুরআনের কেন্দ্রীয় ব্যাখ্যাকারী।মুসলমানদের মতে আহলে বাইতের অন্তর্ভুক্ত হলেন নবি মুহম্মদ, তার কন্যা ফাতিমা, তার জামাতা আলি এবং তাঁদের সন্তান হাসান ও হুসাইন, সম্মিলিতভাবে যাঁদের আহল আল-কিসা (চাদরাবৃত লোকেরা) বলা হয়। ইসনা আশারিয়া শিয়ারা বারো ইমামকে আহলে বাইতের অন্তর্ভুক্ত বলে বিশ্বাস করে; আলি ও র অন্য বংশধরদের উপর গুরুত্বারোপ করে; যেমন জায়েদিরা জায়েদ ইবনেলিলীকে এবং ইসমাইলিরা ইসমাইল ইবনে জাফরকে অনুসরণ করে থাকে।

এছাড়া কুরআন ও হাদিস অনুসারে আহলে বাইতের অন্তর্ভুক্ত হলেন নবি মুহম্মদ, তার স্ত্রীগণ, তার কন্যা ফাতিমা, জয়নব, রুকাইয়া, উম্মে কুলসুম, তার চাচাতো ভাই ও জামাতা আলি এবং তার দৌহিত্র হাসান ও হুসাইন। কিছুক্ষেত্রে এই শব্দগুচ্ছটিকে মুহম্মদের চাচা আবু তালিব ও আব্বাসের বংশধর অবধি বিস্তৃত করা হয়।তবে মালিক ইবনে আনাস ও আবু হানিফার মতে সমগ্র বনু হাশিম গোত্র আহলে বাইতের অন্তর্ভুক্ত।

শব্দগত উৎপত্তি 
"আহল" (; ; ;) শব্দটির অর্থ 'একজন ব্যক্তির গৃহের অভ্যন্তরস্থ সদস্যবৃন্দ, যাতে যুক্ত থাকে তার অনুসারী গোত্রবাসীরা, স্বজন, স্ত্রী (সকল), সন্তান, যারা পারিবারিক, ধর্মীয়, আবাসিক, শহরের, রাষ্ট্রীয় কর্মকাণ্ডের ক্ষেত্রে তার সহগামী'।

"বাইত" শব্দটি 'আবাসস্থল এবং বাসস্থান, তাবু এবং দালান উভয়ই'। গতানুগতিক ক্ষেত্রে এটি 'গৃহস্থলি' শব্দটির পরিবর্তে ব্যবহৃত হয়।

কোনো ব্যক্তির 'আহল আল-বাইত' বলতে তার পরিবারের সকল সদস্য এবং তার পরিবারের সাথে বসবাসকারী সকলকে নির্দেশ করে। আহলে বায়াত মূলত তার কুরআন অর্থে ব্যবহৃত হয়, "আহলুল বাইত" শব্দটি পরিবারের সদস্য ও স্ত্রীকে ভদ্রভাবে সম্বোধনের ক্ষেত্রে ব্যবহৃত হয়।

কুরআনে 
আহল আল-বাইত শব্দটি কোরআন-এ দুইবার ব্যবহৃত হয়েছে 'স্ত্রী' শব্দটির স্থলে। প্রথমটি মুহাম্মদ নবির স্ত্রীদের নির্দেশ করেছে এবং পরেরটি ইবরাহীম নবির স্ত্রী সারাকে নির্দেশ করেছে।

কিছু অনুবাদকের মতানুসারে, কেরআন-এ "আল-কুরবা" শব্দটি দ্বারা 'আহল আল-বায়াত' শব্দটিকে  বোঝানো হয়েছে।

শিয়া ইসলাম অনুসারে আহল আল-বাইত-এর তালিকা 

শিয়াদের সংজ্ঞানুসারে ইমাম এবং আহল আল-কিসা মিলিত হয়ে আহল আল-বাইত গঠিত। মুহাম্মদ নবির পরে ইসলামি মূল্যবোধের শিক্ষক এবং নিয়োগপ্রাপ্ত ব্যক্তিত্বরাই আহল আল-বাইত হিসেবে গণ্য হন।

আরও দেখুন 

 বানু সাইবা
 বানু হাসিম
 বানু কোরাইশ

টীকা

তথ্যসূত্র

বহিঃসংযোগ 
 এনসাইক্লোপিডিয়া ইরানিকায় আহল আল-বায়াত
শিয়া সংযোগ
 শিয়া মতাদর্শন
 আহল আল-বায়াত: অর্থ এবং মূল
সুন্নি সংযোগ
 পারিবারিক তথ্যপঞ্জি

আরবি শব্দ ও বাক্যাংশ
ইসলামি পরিভাষা
মুহাম্মাদের পরিবার
কুরআনীয় শব্দ ও বাক্যাংশ
মধ্যপ্রাচ্যের রাজবংশ
বনু হাশিম
জুলিয়ান মার্লে

জুলিয়ান মার্লে (জন্ম: ৪ জুন, ১৯৭৫) ব্রিটিশ-জ্যামাইকান রেগে সংগীতশিল্পী। বব মার্লের নবম সন্তান তিনি। মা লুসি পাউন্ডার ছিলেন বারবাডোজের। জুলিয়ান মার্লে রাসটাফারি আন্দোলনের সঙ্গে যুক্ত আছেন।

জন্ম 
১৯৭৫ সালের ৪ জুন, লন্ডনে জন্ম নেন জুলিয়ান। জুলিয়ানের জন্মের আগ থেকেই যুক্তরাজ্যে থাকতে শুরু করেছিলেন বাবা মার্লে। তাই জুলিয়ানের বেড়ে ওঠা সেখানেই। গ্রীষ্মের ছুটি পেলেই ছুটে যেতেন পিতৃভূমি জ্যামাইকায়।

অ্যালবাম 

এ পর্যন্ত তিনটি অ্যালবাম মুক্তি পেয়েছে জুলিয়ানের—
 লায়ন ইন দ্য মর্নিং (১৯৯৬), 
 আ টাইম অ্যান্ড প্লেস (২০০৩) ও 
 অ্যাওয়েক (২০০৯)। 
এর মধ্যে অ্যাওয়েক পেয়েছিল গ্র্যামি মনোনয়ন।

বিশ্বাস ও দর্শন 
বাবা বব মার্লে রেগে সংগীতের গায়ক ছিলেন। বব মার্লে তার পুরো ক্যারিয়ারেই যুক্ত ছিলেন রাসটাফারি আন্দোলনের সঙ্গে। গানের সুরে বলতেন ভ্রাতৃত্ব, অসাম্প্রদায়িকতার কথা। বিশ্বাস করতেন, মানুষের মনে ভালোবাসা ও গান প্রবেশ করাতে পারলেই মুক্তি পাওয়া যাবে ঘৃণা থেকে। জুলিয়ান মার্লেও তাই রাসটাফারি আন্দোলনের একজন। এই বিশ্বাস ও দর্শনই তাকে প্রতিদিন প্রেরণা জোগায় সাধারণ মানুষকে নিয়ে গান বাঁধতে।

তথ্যসূত্র

বহিঃসংযোগ 

 Julian Marley Fanpage
 Julian Marley Photos
 GYI: Julian
 Interview with Julian Marley
 Article on Marley Family

১৯৭৫-এ জন্ম
জীবিত ব্যক্তি
জ্যামাইকান সঙ্গীতশিল্পী
জ্যামাইকান রেগে সঙ্গীতশিল্পী
লন্ডন থেকে মানুষ
ইংরেজি রাস্টাফারিয়ান
জ্যামাইকান বংশদ্ভুত ইংরেজ মানুষ
বারবাডিয়ান বংশদ্ভুত ইংরেজ মানুষ
ইংরেজ বংশদ্ভুত জ্যামাইকান মানুষ
মার্লে পরিবার
লন্ডনের সঙ্গীতজ্ঞ
লন্ডনের সঙ্গীতশিল্পী
বাংলাদেশ ও সংযুক্ত আরব আমিরাতের মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং সংযুক্ত আরব আমিরাত ক্রিকেট দল একে অপরের বিরুদ্ধে এই পর্যন্ত মাত্র ১বার মুখোমুখি হয়েছে।সেই ম্যাচটি হয়েছিল ২০০৮ এশিয়া কাপের গ্রুপ পর্বে। ওই ম্যাচে বাংলাদেশ, সংযুক্ত আরব আমিরাত ক্রিকেট দলকে ৯৬ রানে পরাজিত করে।

ফলাফলের সংক্ষিপ্ত বিবরণ

দুই দলের মধ্যে হওয়া একমাত্র ম্যাচটির বিবরণ

তথ্যসূত্র

আরও দেখুন 
 ২০০৮ এশিয়া কাপ

একদিনের আন্তর্জাতিক ক্রিকেটের রেকর্ডসমূহ
ক্রিকেট সম্পর্কিত তালিকা
আন্তর্জাতিক ক্রিকেটে বাংলাদেশ
আন্তর্জাতিক ক্রিকেটে সংযুক্ত আরব আমিরাত
 একদিনের আন্তর্জাতিক ক্রিকেট
বাংলাদেশ ও জিম্বাবুয়ের মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং জিম্বাবুয়ে ক্রিকেট দল একে-অপরের বিরুদ্ধে ১৯৯৭ সাল থেকে ওডিআই ম্যাচ খেলে আসছে। দল দুইটি ২৬ অক্টোবর, ২০১৮ পর্যন্ত ৭২ বার মুখোমুখি হয়েছে তন্মধ্যে বাংলাদেশ জিতেছে ৪৪টি ম্যাচ এবং জিম্বাবুয়ে জিতেছে ২৮টি ম্যাচ।

ফলাফলের সংক্ষিপ্ত বিবরণ

ম্যাচের তালিকা

বাংলাদেশে

জিম্বাবুয়েতে

নিরপেক্ষ ভেন্যুতে

তথ্যসূত্র

আরও দেখুন 
 বাংলাদেশ ও জিম্বাবুয়ের মধ্যকার টেস্ট ম্যাচের তালিকা

একদিনের আন্তর্জাতিক ক্রিকেটের রেকর্ডসমূহ
ক্রিকেট সম্পর্কিত তালিকা
আন্তর্জাতিক ক্রিকেটে বাংলাদেশ
আন্তর্জাতিক ক্রিকেটে জিম্বাবুয়ে
ক্রিকেটে প্রতিপক্ষ
বাংলাদেশী ক্রিকেট তালিকা
জিম্বাবুয়ের ক্রিকেট তালিকা
বাংলাদেশ ও দক্ষিণ আফ্রিকার মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং দক্ষিণ আফ্রিকা ক্রিকেট দল একে অপরের বিরুদ্ধে ২০০৩ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ১৪বার মুখোমুখি হয়েছে, যার মধ্যে দক্ষিণ আফ্রিকা জিতেছে ১৩টি ম্যাচ এবং বাংলাদেশ জিতেছে ১টি ম্যাচ

ফলাফলের সংক্ষিপ্ত বিবরণ

ম্যাচের তালিকা

বাংলাদেশে

দক্ষিণ আফ্রিকাতে

নিরপেক্ষ ভেন্যুতে

তথ্যসূত্র 

একদিনের আন্তর্জাতিক ক্রিকেটের রেকর্ডসমূহ
ক্রিকেট সম্পর্কিত তালিকা
আন্তর্জাতিক ক্রিকেটে বাংলাদেশ
বাংলাদেশ ও ইংল্যান্ডের মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং ইংল্যান্ড ক্রিকেট দল একে অপরের বিরুদ্ধে ২০০০ সাল থেকে ওডিআই ম্যাচ খেলে আসছে। এই দুইটি দল সেপ্টেম্বর, ২০১৬ সাল পর্যন্ত ১৬ বার মুখোমুখি হয়েছে, যার মধ্যে বাংলাদেশ জিতেছে ৩ টি ম্যাচ এবং ইংল্যান্ড জিতেছে ১৩টি ম্যাচ।

ফলাফলের সংক্ষিপ্ত বিবরণ

ম্যাচের তালিকা

বাংলাদেশে

ইংল্যান্ডে

নিরপেক্ষ ভেন্যুতে

তথ্যসূত্র 

একদিনের আন্তর্জাতিক ক্রিকেটের রেকর্ডসমূহ
ক্রিকেট সম্পর্কিত তালিকা
আন্তর্জাতিক ক্রিকেটে বাংলাদেশ
আন্তর্জাতিক ক্রিকেটে ইংল্যান্ড
 একদিনের আন্তর্জাতিক ক্রিকেট
বাংলাদেশ ও বারমুডার মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং বারমুডা ক্রিকেট দল একে অপরের বিরুদ্ধে ২০০৭ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ২বার মুখোমুখি হয়েছে, যার মধ্যে বাংলাদেশ সবগুলি ম্যাচ জিতেছে।

ফলাফলের সংক্ষিপ্ত বিবরণ

ম্যাচের তালিকা

নিরপেক্ষ ভেন্যুতে

তথ্যসূত্র 

একদিনের আন্তর্জাতিক ক্রিকেটের রেকর্ডসমূহ
ক্রিকেট সম্পর্কিত তালিকা
আন্তর্জাতিক ক্রিকেটে বাংলাদেশ
আন্তর্জাতিক ক্রিকেটে বারমুডা
 একদিনের আন্তর্জাতিক ক্রিকেট
বাংলাদেশ ও অস্ট্রেলিয়ার মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং অস্ট্রেলিয়া ক্রিকেট দল একে অপরের বিরুদ্ধে ১৯৯০ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ১৯বার মুখোমুখি হয়েছে, যার মধ্যে বাংলাদেশ জিতেছে ১টি ম্যাচ এবং অস্ট্রেলিয়া জিতেছে ১৮টি ম্যাচ।

ফলাফলের সংক্ষিপ্ত বিবরণ

ম্যাচের তালিকা

বাংলাদেশে

অস্ট্রেলিয়াতে

নিরপেক্ষ ভেন্যুতে

আরও দেখুন 

 বাংলাদেশ জাতীয় ক্রিকেট দল
 অস্ট্রেলিয়া জাতীয় ক্রিকেট দল
 বাংলাদেশ ও অস্ট্রেলিয়ার মধ্যকার টুয়েন্টি২০ আন্তর্জাতিক ক্রিকেট খেলার তালিকা

তথ্যসূত্র 

একদিনের আন্তর্জাতিক ক্রিকেটের রেকর্ডসমূহ
ক্রিকেট সম্পর্কিত তালিকা
আন্তর্জাতিক ক্রিকেটে বাংলাদেশ
আন্তর্জাতিক ক্রিকেটে অস্ট্রেলিয়া
 একদিনের আন্তর্জাতিক ক্রিকেট
ঐক্যবদ্ধ নারী সমাজ

ঐক্যবদ্ধ নারী সমাজ বাংলাদেশের নারীর অধিকার ও উন্নয়নের জন্য কর্মরত সংগঠনগুলোর একটি জোট। এটি বিংশ-শতাব্দির '৮০-এর দশকে স্বৈরাচার বিরোধী গণআন্দোলনের সময় ঐক্যবদ্ধ হয়ে বিভিন্ন কার্যক্রমে অংশ গ্রহণ করে।

জোট গঠনে অংশগ্রহণকারী সংগঠন 
ঐক্যবদ্ধ নারী সমাজ বাংলাদেশের ১৭ টি নারী সংগঠনের একটি জোট। এই জোটের অন্তর্ভুক্ত সংগঠনগুলো হলো:
 বাংলাদেশ মহিলা পরিষদ
 সপ্তগ্রাম নারী স্বনির্ভর পরিষদ

গঠনের ইতিহাস 
মূলত বাংলাদেশ মহিলা পরিষদের উদ্যোগেই এই জোটের আত্মপ্রকাশ ঘটে এবং বেগম সুফিয় কামাল ছিলেন এর আহ্বায়ক। এতে আরো ছিলেন শিরিন আখতার, মালেকা বেগম, বেলা নবী, কাজী সুফিয়া আখতার প্রমুখ।

লক্ষ্য ও উদ্দেশ্য 
এই জোট গঠনের লক্ষ্য ও উদ্দেশ্য নির্ধারণ করা হয় কতগুলো বিষয়কে সামনে রেখে; তার মধ্যে ছিলো:
 নারীর প্রতি সহিংসতা হ্রাসে নতুন আইন প্রবর্তন;
 নারীর অংশীদারীত্ব বৃদ্ধি;
 জাতীয় সংসদে নারী সদস্য নির্বাচনে সরাসরি ভোটের ব্যবস্থা করা;
 যেকোন নির্বাচনে প্রার্থী মনোনয়ন দেয়ার সময় রাজনৈতিক দলগুলো ২০% আসন নারীদের জন্য সংরক্ষিত রাখার বিধান চালু করা প্রভৃতি।

আরও দেখুন 
 বাংলাদেশ মহিলা পরিষদ

তথ্যসূত্র 

বাংলাদেশী নারী সংগঠন
বাংলাদেশ মহিলা পরিষদ

বাংলাদেশ মহিলা পরিষদ (বিএমপি, বাংলাদেশ মহিলা পরিষদ) একটি নারী মানবাধিকার সংগঠন। এটি ৪ এপ্রিল ১৯৭০ সালে প্রতিষ্ঠিত হয়। স্বাধীনতা যুদ্ধের পর, বাংলাদেশ মহিলা পরিষদ ১৯৭৬ সালে স্বাধীন বাংলাদেশে সমাজ আইনের অধীনে নিবন্ধিত হয়। এটি নরওয়ে দ্বারা সমর্থিত। বাংলাদেশ মহিলা পরিষদ বাংলাদেশের সবচেয়ে প্রাচীন নারী সংগঠন, যেটি বাংলাদেশের স্বাধীনতা লাভের পূর্বে "পূর্ব পাকিস্তান মহিলা পরিষদ" নামে ঢাকায় প্রতিষ্ঠিত হয়। প্রয়াত কবি বেগম সুফিয়া কামালের উদ্যোগে এটি প্রতিষ্ঠিত হয়।

প্রতিষ্ঠার ইতিহাস 
১৯৭০ সালের ৪ এপ্রিল বেগম সুফিয়া কামালের উদ্যোগে এটি প্রতিষ্ঠিত হয়। মহিলা পরিষদের প্রথম সভাপতি ছিলেন সুফিয়া কামাল এবং প্রথম সাধারণ সম্পাদক ছিলেন মালেকা বেগম। এই সংগঠনটি ১৯৬৯ সালের পূর্ব পাকিস্তান গণঅভ্যুত্থানের সময় তৈরি হয়েছিল, যার ফলে পাকিস্তানের রাষ্ট্রপতি আইয়ুব খান পদত্যাগ করেন এবং এর প্রতিষ্ঠাতারা ১৯৭১ সালে বাংলাদেশের স্বাধীনতা যুদ্ধকে সমর্থন করেছিলেন।  বাংলাদেশের স্বাধীনতার পর, সংগঠনটির নাম পরিবর্তন করে বাংলাদেশ মহিলা পরিষদ রাখা হয়।

বাংলাদেশ মহিলা পরিষদ ১৯৭২ সালে বাংলাদেশ সরকারের কাছে উত্তরাধিকার আইন পরিবর্তন এবং মহিলাদের জন্য সংরক্ষিত আসনের সংখ্যা বৃদ্ধির দাবি জানায়। এটি সংরক্ষিত মহিলা আসনে সরাসরি নির্বাচনের জন্য সরকারের কাছেও অনুরোধ করে। এটি ১৯৭৬ সালে আনুষ্ঠানিক নিবন্ধন লাভ করে এবং জাতিসংঘের অর্থনৈতিক ও সামাজিক কাউন্সিলের সদস্য। ১৯৭৬ থেকে ১৯৭৭ সাল পর্যন্ত, বাংলাদেশ মহিলা পরিষদ বাংলাদেশে যৌতুক প্রথার বিরুদ্ধে স্বাক্ষর সংগ্রহ অভিযান পরিচালনা করে।

১৯৮৫ সালে, বাংলাদেশ মহিলা পরিষদ রোকেয়া সদন নামে একটি নারী আশ্রয়কেন্দ্র প্রতিষ্ঠা করে। বাংলাদেশ মহিলা পরিষদ রোকেয়া সদনের বাসিন্দাদের দ্বারা তৈরি সৃষ্টি প্রতিষ্ঠা করে। বাংলাদেশ মহিলা পরিষদ পারিবারিক আদালত অধ্যাদেশ, ১৯৮৫ এবং নারী ও শিশু নির্যাতন প্রতিরোধ আইন, ২০০০ এর পক্ষে প্রচারণা চালায়। বাংলাদেশ মহিলা পরিষদের ১৩৪ হাজার নিবন্ধিত সদস্য রয়েছে। এটি নারীর প্রতি বৈষম্য দূরীকরণ কমিটির সাথে কাজ করেছে। এটি কায়রো ঘোষণার লক্ষ্য অর্জনে কাজ করার প্রতিশ্রুতি দিয়েছে।

বাংলাদেশ মহিলা পরিষদের সভাপতি আয়েশা খানম ২০২১ সালের জানুয়ারিতে মারা যান। ২০২১ সালের ফেব্রুয়ারিতে, ডাঃ ফৌজিয়া মোসলেম বাংলাদেশ মহিলা পরিষদের সভাপতি নির্বাচিত হন এবং মালেকা বানু সাধারণ সম্পাদক ছিলেন।

আরও দেখুন 
 ঐক্যবদ্ধ নারী সমাজ
 বাংলাদেশ মহিলা সমিতি

বহিঃসংযোগ 
 বাংলাপিডিয়ায় 'বাংলাদেশ মহিলা পরিষদ' - ইংরেজি ভার্সন

বাংলাদেশ ভিত্তিক নারী সংগঠন
১৯৭০-এ প্রতিষ্ঠিত
মানবাধিকার সংগঠন
সংগঠন
নারী অধিকার
বাংলাদেশে নারী অধিকার
নারী অধিকার সংগঠন
বাংলাদেশ ও কানাডার মধ্যকার একদিনের আন্তর্জাতিক ক্রিকেট ম্যাচের তালিকা

বাংলাদেশ এবং কানাডা ক্রিকেট দল একে অপরের বিরুদ্ধে ২০০৩ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ২বার মুখোমুখি হয়েছে, যার মধ্যে একটি ম্যাচ বাংলাদেশ এবং একটি ম্যাচ কানাডা জিতেছে।

ফলাফলের সংক্ষিপ্ত বিবরণ

ম্যাচের তালিকা

নিরপেক্ষ ভেন্যুতে

তথ্যসূত্র 

একদিনের আন্তর্জাতিক ক্রিকেটের রেকর্ডসমূহ
ক্রিকেট সম্পর্কিত তালিকা
আন্তর্জাতিক ক্রিকেটে বাংলাদেশ
আন্তর্জাতিক ক্রিকেটে কানাডা
 একদিনের আন্তর্জাতিক ক্রিকেট
শ্রাবন্তী চট্টোপাধ্যায়

শ্রাবন্তী চট্টোপাধ্যায় (জন্ম: ১৩ আগস্ট ১৯৯০) একজন ভারতীয় বাংলা চলচ্চিত্র অভিনেত্রী। তিনি মূলত পশ্চিমবঙ্গের চলচ্চিত্র শিল্পে তার অভিনয় দক্ষতার জন্য পরিচিত। শ্রাবন্তী তার অভিনয় জীবন শুরু করেন শিশু শিল্পী হিসেবে ১৯৯৭ সালে স্বপন সাহা পরিচালিত মায়ার বাঁধন চলচ্চিত্রে। পরে তিনি ২০০৩ সালে চ্যাম্পিয়ন চলচ্চিত্রে প্রধান চরিত্রে অভিনয় করে ব্যাপক জনপ্রিয়তা অর্জন করেন।

তার কর্মজীবনের উল্লেখযোগ্য চলচ্চিত্রগুলির মধ্যে রয়েছে অমানুষ, ভোলা মহেশ্বর, শিকারি (২০১৬), ভূতচক্র প্রাইভেট লিমিটেড (২০১৯) এবং বীরপুরুষ। শ্রাবন্তী তার প্রণয়ধর্মী ও পারিবারিক নাট্য ঘরানার চলচ্চিত্রে অভিনয়ের জন্য দর্শকদের মধ্যে ব্যাপকভাবে সমাদৃত।

তার ব্যক্তিগত জীবন নানা কারণে আলোচনার কেন্দ্রবিন্দু হয়েছে। তিনি তার জীবনে একাধিকবার বিবাহবন্ধনে আবদ্ধ হয়েছেন। তার একজন পুত্র সন্তান রয়েছে, যার নাম অভিমন্যু চট্টোপাধ্যায়।

কর্মজীবন 
শ্রাবন্তী ভারতীয় বাংলা চলচ্চিত্রের একজন সফল অভিনেত্রী। তিনি ১৯৯৭ সালে মায়ার বাঁধন-এ অভিনয়ের মাধ্যমে তার বর্নালী জীবন শুরু করেন। ২০০৩ সালে তার প্রথম বড় ধরনের কাজ চ্যাম্পিয়ন। তিনি পরিচালক রাজিব বিশ্বাসকে বিয়ে করেন। এরপর তিনি পুরোপুরি সংসারি হয়ে যান এবং ২০০৮ সালে আবারও ভালবাসা ভালবাসা তে অভিনয়ের মাধ্যমে ফিরে আসেন। ২০১৩ সালে তিনি রবি কিনাগী পরিচালিত জিতের বিপরীতে দিওয়ানা এবং অপর্ণা সেন পরিচালিত গয়নার বাক্স-এ অভিনয় করেন। পরবর্তীতে অভিনীত অন্যান্য চলচ্চিত্রের মধ্যে অন্যতম দেবের বিপরীতে বিন্দাস। রাজ চক্রবর্তীর পরবর্তী চলচ্চিত্র কাঠমাণ্ডুতেও তিনি অভিনয় করেছেন।

শিকারী নামের  যৌথ প্রযোজনার (ভারত ও  বাংলাদেশ ) একটি চলচ্চিত্রতে অভিনয় করেছেন।

এছাড়াও তিনি বাংলাদেশের একক প্রযোজনার ছবি যদি একদিন-এও অভিনয় করেছেন।

ব্যক্তিজীবন 
তিনি ভারতের কলকাতায় জন্মগ্রহণ করেন। তার আদি পৈতৃক নিবাস বর্তমান বাংলাদেশের বরিশালে। খুবই অল্প বয়সে তিনি পরিচালক রাজীব কুমার বিশ্বাসকে বিয়ে করেন। এই দম্পতির ঝিনুক নামে এক ছেলে রয়েছে। এই দম্পতির সম্পর্ক অবনতি হবার পর শ্রাবন্তী রাজীবকে ডিভোর্স দেন এছাড়াও তিনি কৃষাণ বিরাজ নামক একজন মডেলকে বিয়ে করলেও পরবর্তীকালে তাদের বিবাহ বিচ্ছেদ হয়। তারপর শ্রাবন্তী ২০১৯ সালে রোশন সিং কে বিবাহ করেন।

চলচ্চিত্র

টেলিভিশন

মহালয়া

রাজনৈতিক জীবন
২০২১ সালের বিধানসভা নির্বাচনে বিজেপির প্রার্থী হয়ে তিনি ৫১ হাজার ভোটের ব্যবধানে তৃণমূলের পার্থ চট্টোপাধ্যায়ের নিকট বেহালা পশ্চিম আসনে হেরেছেন।

তথ্যসূত্র

বহিঃসংযোগ 

  
 

১৯৮৭-এ জন্ম
আদিনিবাস পূর্ববঙ্গে
জীবিত ব্যক্তি
ভারতীয় অভিনেত্রী
ভারতীয় চলচ্চিত্র অভিনেত্রী
বাংলা চলচ্চিত্র অভিনেত্রী
কলকাতার অভিনেত্রী
২১শ শতাব্দীর ভারতীয় অভিনেত্রী
ভারতীয় বাঙালি অভিনেত্রী
পশ্চিমবঙ্গের ভারতীয় জনতা পার্টির রাজনীতিবিদ
ভারতীয় অভিনয়শিল্পী-রাজনীতিবিদ
হারাধন বন্দ্যোপাধ্যায়

হারাধন বন্দ্যোপাধ্যায় (নভেম্বর ৬, ১৯২৬ - জানুয়ারি ৫, ২০১৩) ছিলেন একজন ভারতীয় বাংলা চলচ্চিত্র এবং টেলিভিশন অভিনেতা। ১৯৪৮ সালে অতনু বন্দ্যোপাধ্যায়ের ছবি দেবদূত দিয়ে চলচ্চিত্রে তার আত্মপ্রকাশ ঘটে। তিনি সত্যজিত্‍ রায়ের পরিচালিত একাধিক ছবিতে অভিনয় করেন।

প্রারম্ভিক জীবন 
১৯২৬ সালের ৬ই নভেম্বর অবিভক্ত বাংলার তৎকালীন কুষ্টিয়া মহকুমার চুয়াডাঙ্গার দর্শনায় জন্মগ্রহণ করেন। তিনি চুয়াডাঙ্গার ভিক্টোরিয়া জুবিলী উচ্চ বিদ্যালয়ের ৩য় শ্রেণী পয়ন্ত পড়াশোনা করেন এর পর তারা বাবা পরিবার নিয়ে কুষ্টিয়ায় চলে যান। কুষ্টিয়া হাই স্কুল থেকে ম্যাট্রিক পাস করেন ১৯৪৪ সালে৷ আই-এ-তে ভর্তি হন কলকাতার সিটি কলেজে৷ স্নাতক হওয়ার পর চাকরিজীবনের শুরু গান অ্যান্ড শেল কোম্পানিতে৷ ১৯৪৬-এ যোগ দেন বিমা সংস্থায়৷ সেখান থেকেই অবসর নেন৷

ব্যক্তিগত জীবন 
তিনি পরিণীতা বন্দ্যোপাধ্যায় কে বিয়ে করেন। সত্যজিৎ রায়ের পরিচালনায় ‘জয় বাবা ফেলুনাথ’ ছবিতে স্বামী হারানাথ বন্দ্যোপাধ্যায়ের সঙ্গে অভিনয় করেছিলেন পরিণীতা দেবী, প্রশংসাও কুড়িয়েছিলেন। ‘জয় বাবা ফেলুনাথ’-এ উমানাথ ঘোষালের (হারাধন বন্দ্যোপাধ্যায়) স্ত্রীর চরিত্রে দেখা মিলেছিল পরিণীতার। যদিও তারপর অজ্ঞাত কারণেই আর ক্যামেরার সামনে দাঁড়াতে রাজি হননি।

অভিনয় জীবন 
প্রথম অভিনয় ১৯৪৮ সালে অতনু বন্দ্যোপাধ্যায়ের দেবদূত ছবিতে৷ অভিনয় করেছেন হিন্দি সিনেমাতেও। সত্যজিৎ রায়ের কাপুরুষ, মহানগর, সোনার কেল্লা, জয় বাবা ফেলুনাথ প্রভৃতি ছবিতে অভিনয় করেন। হিন্দি ভাষার ‘পরিনীতা’ হারাধন বন্দ্যোপাধ্যায় অভিনীত উল্লেখযোগ্য সিনেমা।৷ তিনি টেলিভিশন ও মঞ্চ নাটকেও অভিনয় করেছেন।২০০৫ সালে ক্রান্তিকাল সিনেমায় অভিনয়ের সুবাদে সহ-অভিনেতা হিসেবে চলচ্চিত্রে ভারতের জাতীয় পুরস্কার পান তিনি। ২০১১ সালে পশ্চিমবঙ্গ রাজ্য সরকার তাকে বঙ্গবিভূষণ সম্মানে ভূষিত করে।

পুরস্কার
 উল্টো রথ ম্যাগাজিন কর্তৃক শ্রেষ্ঠ স্টেজ শিল্পী পুরস্কার [১৯৬১]
 শ্রেষ্ঠ সহভিনেতার জন্য জাতীয় চলচ্চিত্র পুরস্কার (ভারত) [২০০৫]
 পশ্চিমবঙ্গ রাজ্য সরকার কর্তৃক বঙ্গবিভূষণ সম্মানে ভূষিত [২০১১]
 কলাকার পুরস্কার

জাতীয় চলচ্চিত্র পুরস্কার 
শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার এর ইতিহাসে ভিক্টর ব্যানার্জী , দীপঙ্কর দে এর পর তৃতীয় বাঙালী অভিনেতা হিসেবে ২০০৪ সালে ক্রান্তিকাল চলচ্চিত্রের জন্যে তিনি এই পুরস্কার পান।

মৃত্যু 
৫ জানুয়ারি ভারতের স্থানীয় সময় দুপুর ১২টা ৪০ মিনিটে কলকাতার এক বেসরকারি নার্সিংহোমে শেষ নিঃশ্বাস ত্যাগ করেন তিনি। তিনি কিছুদিন নিউমোনিয়ায় ভুগছিলেন।অসুস্থতা বেড়ে যাওয়ায় কিছুদিন আগে কলকাতার বেসরকারি নার্সিংহোমে ভর্তি করা হয় তাকে। মৃত্যুকালে তার বয়স হয়েছিল ৮৬ বছর।

তথ্যসূত্র

বহিঃসংযোগ 
 

১৯২৬-এ জন্ম
২০১৩-এ মৃত্যু
বাঙালি অভিনেতা
বাঙালি চলচ্চিত্র অভিনেতা
কলাকার পুরস্কার বিজয়ী
ভারতীয় টেলিভিশন অভিনেতা
ভারতীয় চলচ্চিত্র অভিনেতা
বঙ্গবিভূষণ প্রাপক
পশ্চিমবঙ্গের অভিনেতা
শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
কলকাতা বিশ্ববিদ্যালয়ের প্রাক্তন শিক্ষার্থী
কুষ্টিয়ার ব্যক্তি
ভারতীয় অভিনেতা
সিটি কলেজ, কলকাতার প্রাক্তন শিক্ষার্থী
পূর্ববঙ্গে জন্ম
কুষ্টিয়া হাই স্কুলের প্রাক্তন শিক্ষার্থী
অলিভিয়া কালপো

অলিভিয়া কালপো (; জন্ম: ৮ মে, ১৯৯২) মার্কিন যুক্তরাষ্ট্রের রোড আইল্যান্ড রাজ্যে জন্মগ্রহণকারী সুন্দরী প্রতিযোগী। তিনি ২০১২ সালের মিস ইউএসএ ও মিস ইউনিভার্স সুন্দরী প্রতিযোগিতায় জয়লাভ করেন। এছাড়াও, ঐ প্রতিযোগিতাগুলোর পূর্বে ২০১২ সালের মিস রোড আইল্যান্ড ইউএসএ প্রতিযোগিতায়ও মুকুটধারী হন। উল্লেখ্য, এ প্রতিযোগিতার মাধ্যমে তিনি প্রথমবারের মতো সুন্দরী প্রতিযোগিতায় অংশগ্রহণ করেন। বর্তমানে তিনি বোস্টন বিশ্ববিদ্যালয়ে অধ্যয়ন করছেন। ১৯৯৭ সালে ব্রুক লি'র পর তিনিই প্রথম মার্কিন সুন্দরী হিসেবে মিস ইউনিভার্সে বিজয়ী হয়েছেন।

ব্যক্তিগত জীবন 
রোড আইল্যান্ডের এজউড (ক্র্যানস্টন) এলাকায় বেড়ে উঠেন অলিভিয়া। সুসান (বিবাহ-পূর্ব কার‌েন) এবং পিটার কালপো'র সন্তান তিনি। পাঁচ ভাই-বোনদের মধ্যে তার অবস্থান মধ্যম। বাবা ইতালীয় বংশোদ্ভূত এবং মা আইরিশ ও ইতালীয় সংস্কৃতিতে অভ্যস্ত। সেন্ট মেরি একাডেমি - বে ভিউ থেকে স্নাতক ডিগ্রী অর্জন করেন অলিভিয়া। ন্যাশনাল অনার সোসাইটি'র সদস্য হিসেবে রয়েছেন। উচ্চ বিদ্যালয়ে অবস্থানকালেই বিদেশী ভাষার উপর দুইবার ইতালি'র মিলানোতে ভ্রমণ করেন।

মিস ইউনিভার্স 
নেভাদার লাস ভেগাসে ১৯ ডিসেম্বর, ২০১২ তারিখে আয়োজিত ২০১২ সালের মিস ইউনিভার্স সুন্দরী প্রতিযোগিতায় মার্কিন যুক্তরাষ্ট্রের প্রতিনিধিত্ব করেন অলিভিয়া কালপো। ৮৯ দেশের সুন্দরীদের অংশগ্রহণে এ প্রতিযোগিতায় তিনি বিজয়ী হন। ফাইনালে ফিলিপাইনের জেনিন তুগোনন এবং ভেনেজুয়েলার আইরিন এসারকে পরাভূত করে ২০১২ সালের মিস ইউনিভার্স সুন্দরী প্রতিযোগিতার মুকুটধারী হন। এরফলে তিনি মার্কিন নাগরিক হিসেবে অষ্টমবারের মতো এবং ১৯৯৭ সালের পর প্রথমবারের মতো বিজয়ী হয়েছেন। অ্যাঙ্গোলার নাগরিক ও পূর্বতন ২০১১ সালের মিস ইউনিভার্স মুকুটধারী লেইলা লোপেজের কাছ থেকে মিস ইউনিভার্স খেতাব লাভ করেন অলিভিয়া কালপো।

তথ্যসূত্র

বহিঃসংযোগ 
 Miss USA Profile 
 Olivia Culpo Official Facebook
 Olivia Culpo plays the cello in Boston Accompanietta on YouTube

১৯৯২-এ জন্ম
জীবিত ব্যক্তি
আইরিশ বংশোদ্ভূত মার্কিন ব্যক্তি
ইতালীয় বংশোদ্ভূত মার্কিন ব্যক্তি
বস্টন বিশ্ববিদ্যালয়ের ব্যক্তিত্ব
মিস ইউনিভার্স বিজয়ী
মিস ইউনিভার্স ২০১২-এর প্রতিযোগী
মিস ইউএসএ বিজয়ী
রোড আইল্যান্ড ক্রানস্টোনের ব্যক্তিত্ব
মার্কিন চলচ্চিত্র অভিনেত্রী
মার্কিন ইন্টারনেট ব্যক্তিত্ব
মার্কিন সুন্দরী প্রতিযোগিতা বিজয়ী
মার্কিন নারী মডেল
রোড আইল্যান্ডের অভিনেত্রী
মার্কিন আপাতবাস্তব টেলিভিশন অনুষ্ঠানে অংশগ্রহণকারী
মিস ইউএসএ ২০১২-এর প্রতিনিধি
দ্রাক্ষাসুরা

দ্রাক্ষাসুরা  ( ভাঁ) হচ্ছে একপ্রকার অ্যালকোহলযুক্ত পানীয় যা সাধারণত গাঁজনকৃত আঙুরের রস থেকে তৈরি হয়। প্রাকৃতিকভাবে আঙুরে ভারসাম্যপূর্ণ রাসায়নিক উপাদানের উপস্থিতি থাকায় এটি অতিরিক্ত চিনি, এসিড, এনজাইম বা অন্য কোনো উপাদান যোগ করা ছাড়াই সরাসরি গাঁজন করা যায়। বিভিন্ন রকমের ইস্ট ব্যবহার করে গাঁজনকৃত আঙুরের রস থেকে দ্রাক্ষাসুরা বা ওয়াইন প্রস্তুত হয়। ইস্ট আঙুরের রস থেকে প্রাপ্ত চিনিকে অ্যালকোহলে পরিণত করে। বিভিন্ন রকম ও মানের আঙুর ও ইস্ট হতে বিভিন্ন ধরন ও মানের দ্রাক্ষাসুরা প্রস্তুত করা হয়।

যদিও কিছু কিছু ক্ষেত্রে আপেল এবং জামের গাঁজন থেকেও দ্রাক্ষাসুরা-সদৃশ সুরা প্রস্তুত করা হয়, এবং সেসব ক্ষেত্রে গাঁজনকৃত ফলের নামানুসারে সুরাটির নামকরণ করা হয়। যেমন: অ্যাপল ওয়াইন (আপেলের সুরা) বা এলডারবেরি ওয়াইন (এলডারফলের সুরা)।, এবং এগুলো সাধারণত ফ্রুট ওয়াইন বা কান্ট্রি ওয়াইন। এছাড়া অন্যান্য কিছুক্ষেত্রে, যেমন: বার্লি ওয়াইন এবং রাইস ওয়াইন (যেমন: সাকি) তৈরি হয় স্টার্চ বা শর্করাভিত্তিক উপাদান, ও পুনরায় উৎপাদিত বিয়ার থেকে। এধরনের ওয়াইন প্রচলিত ওয়াইনের চেয়ে আরেকটু বেশি অ্যালকোহলযুক্ত। যেমন: জিঞ্জার ওয়াইন বা আদা দ্বারা তৈরিকৃত ওয়াইন, এটি হচ্ছে ব্র্যান্ডি সহ ফোর্টিফায়েড ওয়াইন। এসব দিক থেকে বিবেচনা করলে উৎপাদনের পদ্ধতি নয়, বরং উচ্চ পরিমাণ অ্যালকোহল-বিশিষ্ট পানীয়কেই "ওয়াইন" বলা যেতে পারে। ইংরেজি শব্দ wine ও অন্যান্য ভাষায় এর সমার্থক শব্দগুলোর বাণিজ্যিক ব্যবহার অনেক বিচারব্যবস্থায় আইনদ্বারা সুরক্ষিত।

তথ্যসূত্র

অ্যালকোহলযুক্ত পানীয়
গাঁজনকৃত পানীয়
রান্না